### 19.    Beslutning om flytning af 10. klasse med høringssvar

**Åbent**

Sagsnr.: 326-2019-3259        J.nr.: 54.00.00           Dokumentnr.:
[adresse]

**Sagstype**

Beslutning.

**Resume og sagens baggrund**

Forslaget om fysisk flytning af Kalundborg 10. klassecenter
(KTC) blev i februar 2019 sendt i høring.

**Indstillinger**

Direktøren indstiller, at

1.    Høringssvarene
tages til efterretning,

2.    Der træffes en
beslutning om fremtidig fysisk placering af Kalundborg 10. klassecenter ved
EUC/Allikelund i [adresse].

**Behandling**

Børn- og Familieudvalget, Økonomiudvalget og
Kommunalbestyrelsen.

**Sagsfremstilling**

Børn-
og Familieudvalget har på sit møde i februar 2019 valgt at sende ”flytning af
10. klasse” i høring blandt medarbejderne på Kalundborg 10. klassecenter (KTC),
ligesom sagen skulle sendes til Ungdomsskolen og de lokale ungdomsuddannelser.

Baggrunden
for sagen er en henvendelse fra EUC [adresse] i januar 2019 til
Kalundborg Kommune med en forespørgsel om interesse for at flytte KTC til
lokaler på det nuværende [adresse].

De
høringsberettigede parter har i alt indsendt seks høringssvar. Derudover er der
indkommet ét høringssvar fra Kalundborg Lærerkreds. Én høringsberettiget uddannelsesinstitution
har ikke indsendt høringssvar.

Seks
ud af syv høringssvar er positive over for selve den fysiske flytning af 10.
klasse. Dette ses især i sammenhæng med at sikre eleverne en tættere
tilknytning til videre ungdomsuddannelse. I ét høringssvar påpeges det, at 10.
klasse ikke bør være et tilbud, der er tilknyttet en uddannelsesinstitution i
en bestemt retning.

I
nogle af høringssvarene er der endvidere overvejelser omkring blandt andet
undervisning og indhold/toning af forløbet. Administrationen understreger, at
der efterfølgende vil blive tilrettelagt en proces med alle relevante parter om
indhold, toning, samarbejdsrelationer, brobygning, økonomiske betingelser og
samarbejdsform for [adresse] tilbuddet. Det vil naturligvis blive sikret, at
Folkeskoleloven overholdes, og at der tages hensyn til elevernes behov og
ønsker.

Der
gøres i øvrigt opmærksom på, at man kun ved at læse høringssvarene i deres
fulde længde kan få indblik i alle argumenter og refleksioner, som beskrives
heri. De samlede høringssvar er vedhæftet sagen som Bilag 1, mens Bilag 2
opsummerer hovedpointerne med nogle få administrative bemærkninger hertil.

**Økonomiske konsekvenser**

Ingen økonomiske konsekvenser.

**Børn- og Familieudvalgets møde
den 6. marts 2019:**

Børn- og Familieudvalget anbefaler, at 10. klasses centret
flyttes til EUC/Allikelund, om muligt fra skoleåret 2019/20.

**Økonomiudvalgets møde den 19.
marts 2019:**

Anbefales at sigte mod godkendelse, idet der fremlægges en
endelig sag til godkendelse, når de økonomiske konsekvenser kendes.

John Petersen, Ø, er imod.

**Bilag**

|  |  |
| --- | --- |
| Bilag 1 - Samlede høringssvar | 326-2019-61960 |
| Bilag 2 - Resumé af høringssvar | 326-2019-61737 |